**Odpoveď ruského ministra zahraničia Sergeja Lavrova na otázky moderátora autorského programu "News of the Week" D.K.Kiseljova, Moskva, 12.04.2015**

**Otázka**: Ako dlho ešte Európa pretrvá „s dlhým nosom?“ Prezident Ukrajiny Petro Porošenko hovorí jedným jednu vec, druhým – druhú, tretím – tretiu, a robí niečo štvrté. Vy ste osobne povedal, že to je zrejmé. Skutočne sa dobre cítia v tejto úlohe?

**S.V.Lavrov**: Áno, je to naozaj  smutná situácia. Už skôr som  na stretnutiach s európskymi ministrami a svojím ukrajinským náprotivkom hovoril: všetci chápu, že proti P.A.Porošenkovi stojí pomerne silná opozícia a to drsného radikálneho smerovania, vyžadujúca ospevovanie S.Banderu. Teraz sa D.Jaroš  stal poradcom, ako som pochopil, najvyššieho veliteľa – teda P.A.Porošenka. Jedná sa o človeka, ktorý už 1. marca 2014 vyhlasoval, že Rus nikdy nebude hovoriť po ukrajinsky, rešpektovať grécko-katolícku vieru, ospevovať S.Banderu. Povedal to o Kryme, a preto Rusi by tam nemali čo robiť. Po- prvé, tento „odkaz“ („message“)  bol adresovaný Krymčanom a ďalším rusky hovoriacim obyvateľom Ukrajiny ešte pred začiatkom udalostí tzv. „separatizmu“. Po-druhé, teraz táto osoba bude radiť prezidentovi Ukrajiny. Ale aj tak sa hovorí, že  P.A. Porošenko má opozíciu, že musí brať do úvahy nálady v Najvyššej rade, koaličných partnerov.

Som presvedčený, že ak Petro Porošenko je „prezidentom mieru“ (ako sa sám nazýva) a úprimne rokoval o minskom dokumente, je povinný dokazovať svoju pravdu a tým neutralizovať sily, ktoré chcú znovu vrhnúť Ukrajinu do občianskej vojny. Zatiaľ sa len pokúša pretromfnúť týchto radikálov na ich vlastnom „poli“. V tejto situácii je možné „vyšplhať sa na plot“, z ktorého sa bude veľmi ťažko zliezať.